Baset Artois Normandie

Baset Artois Normandie ialah satu baka anjing jenis hound berkaki pendek yang dikembangkan di Perancis. Kata baset merujuk anjing pemburu berkaki pendek.

Sejarah
Baset Artois Normandie dan anjing pemburu baset yang lebih dikenali mengongsi leluhur bersama pada anjing-anjing pemburu bertungkai pendek dari Perancis utara pada awal abad ke-19 yang menunjukkan kekerdilan osteokondrodisplasia. Walau bagaimanpun, tidak seperti anjing pemburu baset, yang dikembangkan oleh para pembiak baka Inggeris pada lewat abad ke-19 sebagai anjing lebih teguh yang pada awalnya dibiakbakakan bersilang dengan anjing pemburu darah, anjing-anjing jenis baset yang dikembangkan oleh para pembiak baka Perancis kekal bertulang lebih rungan dan lebih tertumpu pada kemampuan perburuan.

Pendokumenan baset Perancis ini sebagai baka tulen bermula pada tahun 1870, dan daripada satu jenis leluhur bersama, dua strain dikembangkan. Salah satu mempunyai tungkai hadapan lurus (baset Artois) dan yang lagi satu mempunyai tungkai hadapan bengkok (Normandie). Kelab baka ditubuhkan pada tahun 1910 dan baka ini diberi nama modennya pada tahun 1924.

Baset biasanya anjing pemburu berjalan yang diikuti oleh pemburunya yang berjalan juga. Tungkai pendeknya bermaksud bahawa ia tidak dapat pergi terlalu jauh daripada pemburunya. Baset Artois Normandie digunakan untuk memburu arnab dan buruan kecil lain sama ada bersendirian atau dalam kawanan, tetapi kini lebih banyak dibiakbakakan untuk menjadi anjing peliharaan.

Penampilan
Ketinggian baset Artois Normandie ialah , dengan nisbah tinggi dengan panjang badan sekitar 5:8. Beratnya kira-kira . Bulunya pendek dan triwarna (perang kekuning-kuningan dan putih dengan litupan hitam, tompok di serata belakang) atau dwiwarna (perang kekuning-kuningan dan putih). Kepala dan telinga panjangnya distingtif, dan perangainya patut tenang dan baik hati.

Pengiktirafan
Kelab baka aslinya ialah Club français du Basset Artésien Normand & du Chien d'Artois (Kelab Baset Artois Normandie dan Anjing Pemburu Artois Perancis) dan baka ini diiktiraf oleh Persekutuan Kinologi Antarabangsa (FCI) sebagai baka nombor 34 dalam Kumpulan 6, Anjing Pemburu Bau. Baset Artois Normandie merupakan salah satu daripada enam baka jenis baset yang diiktiraf oleh FCI. Ia juga diiktiraf oleh United Kennel Club (Amerika Syarikat) dalam Kumpulan Anjing Pemburu Bau.

Lihat juga
 Senarai baka anjing
 Anjing pemburu baset
 Baset biru Gascogne
 Baset perang Bretagne
 Baset grifon besar Vendée
 Baset grifon kecil Vendée

Catatan

Rujukan

Kategori:Baka anjing
Kategori:Baka anjing berasal dari Perancis
Kategori:Baka FCI
Kategori:Anjing pemburu bau